Constantinus Pauli filius

(Russice Константин Павлович, 27 Aprilis anno 1779 Villae Augusti natus et 15 Iunii 1831 Vitebsci mortuus) fuit magnux dux Russicus e domo Romanovia, Pauli imperatoris et Mariae Theodori filiae filius secundus. Ab anno 1801, cum Alexander I frater eius imperator factus esset, heres imperii habebatur. Anno 1823 a hoc munere abdicavit, sed hoc nec populo nec Senatui declaratum est, et anno 1825 a 19 Novembris ad 13 Decembris imperator (ut "Constantinus I") putabatur, quamquam hoc nollet et Petropoli abesset. In hoc interregno rebellio Decembristarum orta est.

Anno 1795 Catharina II avia Constantini nuptias eius cum Anna Theodori filia, filia ducis Saxoniae Coburgi Saalfeldiae, paravit, quae anno 1799 eum reliquit, sed solum anno 1820 divortium perfectum est; coniunx secunda morganatica Constantini Ioanna Grudzińska Polona fuit; huius coniugii causa et a regno Constantinus abdicavit. Regni Poloniae procurator fuit. A cholera mortuus est. Strelna et Palatium Marmoreum  et palatium Constantini Paulopolitanum sedes Constantini fuerunt.

Notae

Nexus externi

Categoria:Romanov
Categoria:Politici Russiae